Leighton Meester

Leighton Marissa Meester (født 9. april 1986) er en amerikansk skuespillerinne. Hun er kjent for sin rolle som Blair Waldorf i TV-serien Gossip Girl.

Karriere 
Som 13-åring debuterte Leighton Meester som gjesteskuespiller i TV-serien Law & Order. Etter å ha spilt en sanger i serien Entourage i 2004, tok karrieren til Leighton av. Hun har vært gjesteskuespiller i en rekke TV-serier; CSI: Miami, 7th Heaven, 8 Simple Rules, Veronica Mars, Numb3rs og House. 

Leighton Meester har også spilt i mange filmer. Hun har spilt i filmen Hangmans Curse som er basert på den bestselgende romanen med samme navn, av Frank Peretti. I 2006 var hun en av skuespillerne i den uavhengige thrilleren Flourish hvor hun spilte mot House-kollegaer Jesse Spencer og Jennifer Morrison. Samme året fullførte hun også filmen Drive-Thru. I tillegg til å være hovedrolleinnehaver i filmen, spilte hun inn en sang som er med i filmen. Sangen heter Inside the black. Filmen hadde premiere året etter. 

Meester spiller for tiden den selvopptatte og snobbete Blair Cornelia Waldorf i den populære ungdomsserien Gossip Girl. Serien blir vist på TV-Norge (fem) i Norge og på The CW i USA. Serien tar for seg livene til seks rike og velstående ungdommer som bor i New York. Serien er basert på bøkene ved samme navn. 

Hun spilte i 2010 i musikkdramaet Country Strong med Gwyneth Paltrow og Garrett Hedlund, komediene Date Night med Steve Carell og Tina Fey og Going the Distance med Justin Long og Drew Barrymore. I 2011 figurerte hun i skrekkfilmen The Roommate, Monte Carlo samt i The Oranges. I 2012 medvirket hun i komedien I Hate You, Dad mot Adam Sandler. Hun har hatt flere roller i både filmer og TV-serier etter dette. Fra 2018 til 2020 spilte hun Angie D'Amato i situasjonskomedien Single Parents, på kanalen ABC. 

Meester er også en talentfull musiker. I april 2009 signerte hun kontrakt med musikkselskapet Universal Republic. I 2010 fremførte hun seks låter (fire alene og to i duett med Hedlund) i filmen Country Strong.

Personlig 
Leightons foreldre heter Doug og Connie. På midten av 1980-tallet ble de arrestert for å ha smuglet marijuana fra Jamaica til USA. Før foreldrene skulle tilbringe ti år i fengsel ble Connie Meester gravid. Leighton Meester ble født på et sykehus i nærheten av Texas State Prison. Leighton bodde noen få måneder med moren før hun flyttet til bestemoren sin. Etter 16 måneder i fengsel slapp moren Connie ut av fengsel grunnet situasjonen som hadde oppstått. Da Leighton Meester var 11 år, flyttet hun til New York for å bo med tanten sin. Hun ble modell og begynte å jobbe med Wilhelmina model firm. Hun fikk jobbe med kjente fotografer som Sofia Coppola og Bruce Webber. Hun var med på en kampanje for Ralph Lauren. Interessen for skuespill ble vekket under en lokal produksjon av Trollmannen av Oz. Hun fullførte high school i Beverly Hills, men hadde ikke tid til å være på graduation. Hun har en lillebror, Lex og storebroren heter Douglas. 

Meester eier både leilighet i Los Angeles og i New York. Hun var i et to år langt forhold med Gossip Girl-kollega Sebastian Stan frem til 2010. Hun skal etter det ha vært singel, til tross for at hun har blitt koblet til skuespillerkollegene Penn Badgley, Justin Long og Garrett Hedlund etter bruddet med Stan. I 2012 ble hun sammen med Adam Brody. Paret forlovet seg i november 2013 og giftet seg i februar 2014. Og 4. august 2015 fikk de sin første datter, Arlo Day.

Roller

Filmer 
 2003: The Big Wide World Of Carl Laemke ... Tanni
 2003: The Jackalope ... Lorraine
 2003: Hangman's Curse ... Elisha Springfield
 2004: Hollywood Division ... Michelle 
 2006: Flourish ... Lucy Covner 
 2006: Inside ... Josie
 2007: Remember The Daze ... Tori
 2007: Drive Thru ... Mackenzie Carpenter
 2007: The Haunting Of Sorority Row ... Samantha Willows
 2008: Killer Movie ... Jaynie Hansen
 2010: Date Night ... Katy
 2010: Going The Distance ... Amy
 2010: Country Strong ... Chiles Stanton
 2011: The Roommate ... Rebecca Evans
 2011: Monte Carlo ... Meg
 2011: The Oranges ... Nina Ostroff
 2012: I Hate You, Dad
 2014: Life Partners ... Sasha
 2014: The Judge ... Carla Powell
 2014: Like Sunday Like Rain ... Eleanor
 2014: By the Gun ... Ali Matazano

TV-serier 
 1999: Law & Order ... Alyssa Turner (1 Episode)
 2001: Boston Public ... Sarah Breen (1 Episode)
 2002: Once And Again ... Amanda (1 Episode)
 2002: Family Affair ... Irene (1 Episode)
 2003: Tarzan ... Nicki Porter (5 Episoder)
 2004: Crossing Jordan ... Marie Strand (1 Episode)
 2004: 7th Heaven ... Kendall (2 Episoder)
 2004: North Shore ... Veronica Farrell (1 Episode)
 2004-2008: Entourage ... Justine Chapin (3 Episoder)
 2005: 24 ... Debbie Pendleton (4 Episoder)
 2005: 8 Simple Rules ... Nikki (1 Episode)
 2005: Veronica Mars ... Carrie Bishop (2 Episoder)
 2005-2006: Surface ... Savannah Barnett (12 Episoder)
 2006: Monster Allergy ... Poppy (1 Episode)
 2006: Secrets Of A Small Town ... Kayla Rhodes (1 Episode)
 2006: Numb3rs ... Karen Camden (1 Episode)
 2006: House M.D. ... Ali (2 Episoder)
 2007: CSI: Miami ... Heather Crowley (1 Episode)
 2007: Shark ... Megan (3 Epiosder)
 2007-2012: Gossip Girl ... Blair Waldorf (111 Episoder)
 2017: Making History ... Deborah Revere

Referanser

Eksterne lenker 
 
 

Skuespillere fra USA
Personer fra Beverly Hills
Personer fra Fort Worth